గోదావరిలో క్రమంగా పెరుగుతున్న వరద ఉద్ధృతి
Published : 13/08/2020 22:35 IST
రాజమహేంద్రవరం: ఎగువ ప్రాంతాల్లో కురుస్తున్న వర్షాలకు గోదావరిలో వరద ఉద్ధృతి క్రమంగా పెరుగుతోంది. ధవళేశ్వరం కాటన్‌ బ్యారేజీ వద్ద 9.4 అడుగులకు నీటి మట్టం చేరుకుంది. మరోవైపు బ్యారేజీ నుంచి 4.995 లక్షల క్యూసెక్కుల వరద నీటిని సముద్రంలోకి విడుదల చేస్తున్నారు. బుధవారం విడుదల చేసిన 2.25 లక్షల క్యూసెక్కుల నీటితో పోలిస్తే ఇది రెట్టింపు కన్నా అధికం. వరద ప్రవాహానికి గౌతమి, వశిష్ఠ, వైనతేయ నదులు జలకళను సంతరించుకున్నాయి. వరద ప్రవాహం ఎక్కువగా ఉండటంతో లంక భూముల్లోకి నీరు వచ్చి చేరుతోంది.
జలాశయాలకు జలకళ...
తూర్పుగోదావరి జిల్లా రంపచోడవరం మన్యంలో ఎడతెరపి లేకుండా కురుస్తున్న వర్షాలకు భూపతిపాలెం, ముసురుమిల్లి, మద్దిగడ్డ, సూరంపాళెం జలాశయాలు జలకళ సంతరించుకున్నాయి. భూపతిపాలెం జలాశయం నిల్వ సామర్థ్యం కన్నా నీరు చేరడంతో ఓ గేటు ఎత్తి 155 క్యూసెక్కుల నీటిని దిగువన ఉన్న సీతపల్లి వాగులోకి విడుదల చేశారు. గోదావరి పోర్టుకు ఒడ్డున ఉన్న గ్రామాల్లో రాకపోకలు స్తంభించాయి. దేవీపట్నం, కె.వీరవరం, తొయ్యేరు జలదిగ్బంధం అవ్వగా ప్రజలు భయం గుప్పిట్లో జీవనం సాగిస్తున్నారు. వీరిని పునరావాస కేంద్రాలకు తరలించేందుకు అధికారులు చర్యలు చేపట్టారు.
పోలవరం ప్రాజెక్టు స్పిల్‌ వేలోకి వరద నీరు
గోదావరిలో వరద ప్రవాహం పెరగడంతో పశ్చిమగోదావరి జిల్లా పోలవరం మండలంలోని కొత్తూరు కడెమ్మ వంతెనపైకి వరదనీరు చేరింది. దీంతో మండలంలోని 9 గ్రామాలకు రాకపోకలు నిలిచిపోయాయి. పోలవరం స్పిల్‌వే ఛానల్‌లోకి వరద నీరు వచ్చి చేరింది. దేవీపట్నం మండలం పూడిపల్లి వద్ద గోదావరి వరద ఉద్ధృతంగా ప్రవహిస్తోంది.
ప్రమాద స్థాయిలో డుడుమా జలాశయం..
ఎడతెరపి లేకుండా కురుస్తున్న వర్షాలకు విశాఖ మన్యంలోని వాగులు వంకలు పొంగి పొర్లుతున్నాయి. ఆంధ్రా-ఒడిశా ఉమ్మడి నిర్వహణలో ఉన్న మాచ్‌ఖండ్‌ జల విద్యుత్‌ కేంద్రానికి నీరందించే డుడుమా జలాశయం ప్రమాదస్థాయికి చేరింది. 2,590అడుగుల సామర్థ్యం గల ఈ జలాశయంలో ప్రస్తుతం 2589.9 అడుగులమేర వరద నీరు వచ్చి చేరింది. దీంతో 2000క్యూసెక్కుల వరద నీటిని అధికారులు దిగువకు విడుదల చేస్తున్నారు.
godavarilo kramangaa perugutunna varada uddhruti
Published : 13/08/2020 22:35 IST
rajamahendravaram: eguva praantaallo kurustunna varshaalaku godavarilo varada uddhruti kramangaa perugutondi. dhavaleshwaram katanni byareji vadda 9.4 adugulaku neeti mattam cherukundi. marovaipu byareji nunchi 4.995 lakshala cuseckula varada neetini samudramloki vidudala chestunnaru. budhavaaram vidudala chesina 2.25 lakshala cuseckula neetitho poliste idhi rettimpu kanna adhikam. varada pravaahaaniki gautami, vashishta, vainateya nadulu jalakalanu santarinchukunnaayi. varada pravaham ekkuvagaa undatamtho lanka bhoomulloki neeru vachi cherutondi.
jalaasayaalaku jalakala...
thoorpugodaavari jilla rampachodavaram manyamlo edaterapi lekunda kurustunna varshaalaku bhupatipalem, musurumilli, maddigadda, suurampaalem jalaasayaalu jalakala santarinchukunnaayi. bhupatipalem jalasayam nilva saamarthyam kanna neeru cheradamtho oo getu etti 155 cuseckula neetini diguvana unna seetapalli vaaguloki vidudala chesaru. godavari portuku odduna unna graamaallo rakapokalu stambhinchaayi. devipatnam, ke.veeravaram, toyyeru jaladigbandham avvaga prajalu bhayam guppitlo jeevanam saagistunnaaru. veerini punaravasa kendraalaku taralinchenduku adhikaarulu charyalu chepattaru.
polavaram praajektu spille veloki varada neeru
godavarilo varada pravaham peragadamtho paschimagodavari jilla polavaram mandalamlooni kotturu kademma vantenapaiki varadaneeru cherindi. deentho mandalamlooni 9 graamaalaku rakapokalu nilichipoyayi. polavaram spilleve chhanaleeloki varada neeru vachi cherindi. devipatnam mandalam poodipalli vadda godavari varada uddhrutamgaa pravahistondi.
pramaada sthaayilo duduma jalasayam..
edaterapi lekunda kurustunna varshaalaku visakha manyamlooni vaagulu vankalu pongi porlutunnaayi. andhra-odisa ummadi nirvahanalo unna machakhandi jala vidyuthi kendraaniki neerandinche duduma jalasayam pramaadasthaayiki cherindi. 2,590adugula saamarthyam gala ee jalaasayamlo prastutam 2589.9 adugulamera varada neeru vachi cherindi. deentho 2000cuseckula varada neetini adhikaarulu diguvaku vidudala chestunnaru.